﻿ Operativ.am | Կառավարությունը սահմանեց 2008թ.մարտի 1-ի դեպքերի ժամանակ տուժած անձանց ֆինանսական աջակցության չափը
8 Օգոստոս, 2019 13:29 Հայաստան
«Շատ կարեւոր որոշում է, բայց այն շատ բազմաթիվ նրբերանգներ ունի եւ շատ նուրբ հարց է: Ես ուզում եմ արձանագրել հետեւյալը, որ այս որոշմամբ սահմանված չափերը որեւէ ձեւով չեն նշանակում փոխհատուցում : Այսինքն, մասնավորապես, սրանով, կներեք կոպիտ ձեւակերպման համար կյանքի գին չի որոշվում Հայաստան քաղաքացու: Սա ընդամենը ձևակերպվում է որպես աջակցություն: Մենք բավականին նուրբ իրավիճակում ենք այն առումով, որ… Դուք բոլորդ տեղյակ եք, որ ես ինքս էլ 2008թ. մարտի 1-ի իրադարձություններում ներգրավված եմ եղել եւ մասնակից եմ եղել: Եւ այստեղ շատ կարեւոր է, որ մենք ոչ թե էմոցիոնալ, այլ բալանսավորված որոշումներ կայացնենք: Մենք քննարկումների առումով , նաեւ հիմնվելով Մարդու իրավունքների Եվրոպական դատարանի Հայաստանի կապակցությամբ կայացված մի շարք նախադեպային որոշումների վրա, կայացրել ենք այսպիսի որոշում այս փուլի համար, եւ իմ պատկերացումն այն է, որ այս հարցերը վերջնական լուծում ստանան ՄԻԵԴ-ում, այսինքն փոխհատուցման հարցը եւ չափը ՄԻԵԴ-ը, որպեսզի ներհայաստանյան համակարգերում մենք շատ նուրբ իրավիճակները հաղթահարելու հնարավորություն ունենանք: Սա ասում եմ նրա համար, որ այս որոշմամբ մենք չենք փոխհատուցում, մենք աջակցություն ենք տրամադրում տուժած քաղաքացիներին: Փոխհատուցումը այլ հարթության հարց է եւ պետք է մի փոքր այլ ընթացակարգերով որոշվի, չնայած նաեւ մեծ հաշվով, զուտ պետական բյուջեի հնարավոր ծախսերի առումով նաեւ հնարավոր է, որ այս աջակցությունը ինչ-որ ձեւով նաեւ հետագայում հաշվառվի այդ հնարավոր փոխհատուցման հաշվարկի տրամաբանության մեջ»,- որոշման քննարկման ժամանակ ասաց վարչապետ Նիկոլ Փաշինյանը:
Ըստ այդմ, Կառավարությունը սահմանել է աջակցության ձևը, չափը և տրամադրման կարգը, ինչպես նաև աջակցության տրամադրման համար դիմումի ձևը, դիմումին կցվող փաստաթղթերի ցանկը և այդ դիմումի քննարկման կարգը:
Նախագծով հետապնդվող նպատակն օրենքով նախատեսված աջակցության տրամադրման գործընթացի արդյունավետ իրականացման համար անհրաժեշտ ընթացակարգային կանոնակարգումների ներդրումն է: Մասնավորապես, առաջարկվում են ներքոշարադրյալ կարգավորումները.